Page:Vocal miscellany.pdf/27



An' cuddle there fu' kindly
 * Wi' me, my kind dearie, O!

At thorny bush, or birken tree,
 * We'll daff, and never weary, O;

They'll scug ill e'en frae you and me,
 * My ain kind dearie, O.

Nae herd wi' kent or colly, there
 * Shall ever come to fear ye, O;

But lav'rocks, whistling in the air,
 * Shall woo, like me, their dearie, O.

While ithers herd their lambs an' ewes,
 * An' toil for warld's gear, my joe,

Upon the lee my pleasure grows,
 * Wi' thee, my kind dearie, O.

gloaming, if my lane I be,
 * Oh, but I'm wond'rous eerie, O,

mony a heavy sigh I gi'e,
 * Whun absent frae my dearie, O;

But seated 'neath the milk-white thorn,
 * In ev'ning fair and clearie, O,

Enraptur'd, a' my cares I scorn,
 * Whan wi' my kind dearie, O.

thro' the birks the burnie rows,
 * Aft ha'e I sat fu' cheerie, O,

Upon the bonnie greensward howes,
 * Wi' thee, my kind dearie, O.